Premijer liga Bosne i Hercegovine 2015/2016.
Premijer liga Bosne i Hercegovine 2015/16, odnosno BH Telecom Premijer liga Bosne i Hercegovine 2015/16 zbog sponzorskog ugovora, bila je 16. sezona Premijer lige Bosne i Hercegovine. Sezona je počela 25. jula 2015. godine a završila 15. maja 2016. godine, sa zimskom pauzom između 21. novembra 2015. i 27. februara 2016. Službeni raspored utakmica za ovu sezonu je izvršen žrijebanjem 10. jula 2015. Zrinjski je četvri put postalo prvakom Bosne i Hercegovine. U 29. kolu pobjedom nad Mladosti Zrinjski je osigurao šampionsku titulu. U evropska takmičenja odnosno u kvalifikacije za Evropsku ligu 2016/17. plasirali su se drugoplasirana Sloboda i trećeplasirani NK Široki Brijeg. U sezoni 2015/16, šest ekipa je ispalo u niži rang takmičenja kako bi su narednoj sezoni učestvovalo 12 ekipa. Iz lige su ispali: Borac, Slavija, Travnik, Rudar, Drina i Velež. Najbolji strijelac lige je bio Leon Benko, nogometaš Sarajeva sa 18 postignutih golova.